b'\n_START_ARTICLE_\nClub de Gimnasia y Esgrima La Plata\n_START_SECTION_\nHist\xc3\xb2ria\n_START_PARAGRAPH_\nEl club va ser fundat el 3 de juny de 1887 com una entitat que practicava la gimn\xc3\xa0stica i l\'esgrima. L\'any 1905 es produ\xc3\xad una escissi\xc3\xb3 al club a causa al poc \xc3\xa8mfasi que donava a la secci\xc3\xb3 de futbol, creant-se el club Estudiantes de La Plata. Aquell 1905, Gimnasia comen\xc3\xa7\xc3\xa0 a jugar futbol a la tercera divisi\xc3\xb3 argentina._NEWLINE_Es retir\xc3\xa0 de la competici\xc3\xb3 fins al 1915, quan guany\xc3\xa0 el campionat Intermedia (segona divisi\xc3\xb3). L\'any 1929 guany\xc3\xa0 el campionat argent\xc3\xad. Gimnasia va descendir a segona divisi\xc3\xb3 els anys 1943, 1945, 1951 i 1979, retornant a primera per \xc3\xbaltima vegada l\'any 1985. _NEWLINE_Fou campi\xc3\xb3 de segona divisi\xc3\xb3 els anys 1944, 1947 i 1952. L\'any 1994 guany\xc3\xa0 un campionat argent\xc3\xad oficial, anomenat "Copa Centenario de la Asociaci\xc3\xb3n del F\xc3\xbatbol Argentino"._NEWLINE_Entrenat per Carlos Timoteo Griguol el club finalitz\xc3\xa0 segon al Clausura 1995 i repet\xc3\xad actuaci\xc3\xb3 el campionat seg\xc3\xbcent. Tamb\xc3\xa9 va terminar subcampi\xc3\xb3 als anys 1998, 2002, i 2005.\n_START_SECTION_\nEstadi\n_START_PARAGRAPH_\nL\'estadi Juan Carlos Zerillo, tamb\xc3\xa9 conegut com El Bosque (per estar situat en un parc de La Plata del mateix nom) \xc3\xa9s la seu del club. T\xc3\xa9 una capacitat per a 33.000 espectadors. Fou usat cont\xc3\xadnuament fins al 2005. Des d\'aquest any el club utilitza el nou estadi Ciudad de La Plata, per a alguns dels seus partits com a local. Des d\'agost 2008, Gimnasia usa El Bosque per als partits de menys convocat\xc3\xb2ria.'